Nr. ................/...........................2024

# REFERAT DE APROBARE

***a proiectului de ordin*** ***pentru modificarea*** ***anexelor la Ordinul nr. 3173/ 2023*** ***al ministrului mediului, apelor și pădurilor, pentru aprobarea modelului și conținutului formularului “Declarație privind obligațiile la Fondul pentru mediu”***

***și a instrucțiunilor de completare a acestuia***

Prezentul referat de aprobare este elaborat în conformitate cu prevederile   
art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a ***proiectului de Ordin pentru modificarea anexelor la Ordinul nr. 3173/ 2023 al ministrului mediului, apelor și pădurilor, pentru aprobarea modelului și conținutului formularului “Declarație privind obligațiile la Fondul pentru mediu” și a instrucțiunilor de completare a acestuia.***

Proiectul de ordin a fost elaborat ținând cont de de prevederile art. 5 lit. i) şi k) din anexa la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu și în temeiul art. 11 alin. (4) şi art. 12 din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, al art. 342 alin. (3) din Legea nr. 207/2015 privind Codul de procedură fiscală, cu modificările şi completările ulterioare, al art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările şi completările ulterioare.

**Baza legală a proiectului de ordin supus aprobării** o constituie prevederile art. 11 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, conform cărora ”*Formularele şi instrucţiunile de utilizare a acestora privind administrarea creanţelor datorate bugetului Fondului pentru mediu se aprobă prin ordin al conducătorului autorităţii publice centrale pentru protecţia mediului*”.

**Rațiunea juridică a** **proiectului de ordin supus aprobării**este determinată de necesitatea asigurării cadrului legal aplicabil în domeniul administrării fiscale a obligațiilor datorate bugetului Fondului pentru mediu, respectiv pentru aplicarea prevederilor Legii nr.249/2015.

Prin Ordinul nr.3173/2023 al ministrului mediului, apelor și pădurilor pentru aprobarea modelului și conținutului formularului “Declarație privind obligațiile la Fondul pentru mediu și a instrucțiunilor de completare a acestuia, a fost reglementat cadrul legal necesar pentru aprobarea modelului şi conţinutului formularului „Declaraţie privind obligaţiile la Fondul pentru mediu“, prevăzut în anexa nr. 1.

**În fapt,** prin actul normativ propus s-a modificat Tabelul de la punctul IV din Anexa nr. 1, punct denumit ”Date privind cantităţile de ambalaje introduse pe piaţa naţională de către operatorii economici responsabili”, pentru a fi în concordanță cu prevederile **Legii nr. 249/2015** privind modalitatea de gestionare a ambalajelor şi a deşeurilor de ambalaje, cu modificările si completările ulterioare, potrivit căreia:

- art. 16 alin. (2^1) : ”*La depunerea declaraţiilor privind obligaţiile la Fondul pentru mediu operatorii economici prevăzuţi la alin. (1)* ***au obligaţia de a menţiona în cadrul acestora, distinct, ambalajele primare nereutilizabile*** *care se supun prevederilor art. 10 alin. (5).*”

- art. 16 alin. (5^1): ”*Începând cu data intrării în funcţiune a sistemului de garanţie-returnare,* ***obiectivele minime anuale ale operatorilor economici prevăzuţi la alin. (1) în ceea ce priveşte ambalajele primare nereutilizabile care fac obiectul sistemului de garanţie-returnare,*** *prevăzut la art. 10 alin. (5) şi (6),* ***se realizează exclusiv prin intermediul administratorului SGR****, în condiţiile Hotărârii Guvernului nr. 1.074/2021 privind stabilirea sistemului de garanţie-returnare pentru ambalaje primare nereutilizabile, republicată, cu modificările ulterioare*.”

Astfel, este necesară completarea tabelului cu o nouă coloană, coloana e, cu următorul cuprins: ***“Cantitatea de ambalaje primare nereutilizabile prevăzute în H.G. Nr. 1074/2021 introduse pe piața națională(kg)”,*** întrucât actuala formă nu permite completarea în mod distinct a cantităților pentru care obiectivele se realizează exclusiv prin intermediul administratorului SGR.

În mod corelativ, s-a actualizat și secțiunea specifică din Anexa nr. 2 – INSTRUCŢIUNI de completare a formularului, respectiv Secţiunea a 4-a ”Date privind cantităţile de ambalaje introduse pe piaţa naţională de către operatorii economici responsabili”.

În concordanță cu normele de tehnică legislativă, proiectul de ordin înaintat modifică anexele la ***Ordinul nr. 3173/2023 pentru aprobarea modelului și conținutului formularului “Declarație privind obligațiile la Fondul pentru mediu” și a instrucțiunilor de completare a acestuia***, publicat în Monitorul Oficial al României, Partea I, nr. 1154 din 20 decembrie 2023.

Pentru motivele invocate, vă rugăm să aprobați emiterea **Ordinului pentru modificarea anexelor la** ***Ordinul nr. 3173 din 11 decembrie 2023 pentru aprobarea modelului și conținutului formularului “Declarație privind obligațiile la Fondul pentru mediu” și a instrucțiunilor de completare a acestuia***.

**PREȘEDINTE,**

**Laurențiu Adrian NECULAESCU**

**Director General**

**Florin Răzvan ALECU**

**Director General Adjunct**

**Andreea COMAN**

Elaborat:Consilier juridic,Camelia OpreaȘef servi